CELEX: 
Language: fi
Date: 2021-10-18 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 2018/848 täydentämisestä säännöillä sellaisen viennissä käytettävän lisäsertifikaatin myöntämisestä, jolla todistetaan, ettei luonnonmukaisten eläintuotteiden tuotannossa ole käytetty antibiootteja

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Koska asetus (EU) 2018/848 tulee voimaan 1. tammikuuta 2022, on tarpeen hyväksyä delegoitu asetus, jolla täydennetään mainittua asetusta mallilla lisäsertifikaatista, jolla todistetaan, ettei luonnonmukaisten eläintuotteiden tuotannossa ole käytetty antibiootteja. Näin helpotetaan EU:n luonnonmukaisten tuottajien pääsyä eräiden sellaisten kolmansien maiden markkinoille, jotka edellyttävät, että luonnonmukaisten eläintuotteiden tuotannossa ei käytetä antibiootteja. EU:n luonnonmukaisilla tuottajilla on oltava oikeusvarmuus tähän asiaan sovellettavista säännöistä.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Säädöksestä keskusteltiin perusteellisesti jäsenvaltioiden kanssa luonnonmukaista tuotantoa käsittelevässä asiantuntijaryhmässä sekä tärkeimpien luonnonmukaista tuotantoa edustavien järjestöjen kanssa. WTO-kumppaneille ilmoitettiin asiasta ja julkisia kuulemisia järjestettiin. 
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Tässä delegoidussa asetuksessa vahvistetaan malli viennissä käytettävälle lisäsertifikaatille, jolla todistetaan, ettei luonnonmukaisten eläintuotteiden tuotannossa ole käytetty antibiootteja.
            
            
               KOMISSION DELEGOITU ASETUS (EU) …/…,
            
            
               annettu 18.10.2021,
            
            
               Euroopan parlamentin ja neuvoston asetuksen (EU) 2018/848 täydentämisestä säännöillä sellaisen viennissä käytettävän lisäsertifikaatin myöntämisestä, jolla todistetaan, ettei luonnonmukaisten eläintuotteiden tuotannossa ole käytetty antibiootteja
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta 30 päivänä toukokuuta 2018 annetun Euroopan parlamentin ja neuvoston asetuksen (EU) 2018/848
                  1
                ja erityisesti sen 44 artiklan 2 kohdan,
            
            
               sekä katsoo seuraavaa:
            
            
               (1)Eräät kolmannet maat edellyttävät, että luonnonmukaisten eläintuotteiden tuotannossa ei käytetä antibiootteja. Jotta kyseisten maiden markkinoille pääsy olisi helpompaa, unionin toimijoiden tai toimijaryhmien, jotka haluavat viedä tällaisia tuotteita, olisi pystyttävä todistamaan virallisella asiakirjalla, ettei antibiootteja ole käytetty.
            
            
               (2)Asetuksen (EU) 2018/848 35 artiklan mukaan toimivaltaiset viranomaiset taikka tapauksen mukaan valvontaviranomaiset tai tarkastuslaitokset myöntävät sertifikaatin kullekin toimijalle tai toimijaryhmälle, joka on ilmoittanut toiminnastaan ja noudattaa mainittua asetusta. Toimijan tai toimijaryhmän olisi voitava pyytää kyseisiltä toimivaltaisilta viranomaisilta tai tapauksen mukaan valvontaviranomaisilta tai tarkastuslaitoksilta lisäsertifikaattia, jolla se voi todistaa, että luonnonmukaisten eläintuotteiden tuotannossa ei ole käytetty antibiootteja. Lisäsertifikaatin malli olisi vahvistettava.
            
            
               (3)Tätä asetusta olisi selkeyden ja oikeusvarmuuden vuoksi sovellettava asetuksen (EU) 2018/848 soveltamisen alkamispäivästä,
            
            
               ON HYVÄKSYNYT TÄMÄN ASETUKSEN:
            
         
         
            
               1 artikla
            
            
               Lisäsertifikaatti, jolla todistetaan viennissä, ettei luonnonmukaisten eläintuotteiden tuotannossa ole käytetty antibiootteja 
            
            
               Asiaankuuluvan toimivaltaisen viranomaisen tai tapauksen mukaan valvontaviranomaisen tai tarkastuslaitoksen on sellaisen toimijan tai toimijaryhmän pyynnöstä, jolla on jo asetuksen (EU) 2018/848 35 artiklassa tarkoitettu sertifikaatti, myönnettävä lisäsertifikaatti, jolla todistetaan, että toimija tai toimijaryhmä on tuottanut luonnonmukaiset eläintuotteet ilman antibiootteja, jos tällaista sertifikaattia tarvitaan mainittujen tuotteiden viemiseksi unionista. Lisäsertifikaatin malli esitetään tämän asetuksen liitteessä.
            
            
               2 artikla
            
            
               Voimaantulo ja soveltaminen
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2022. 
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 18.10.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        EUVL L 150, 14.6.2018, s. 1.
               
            
      
    ---documentbreak--- 
      
         
         
            
               LIITE 
            
            
               LISÄSERTIFIKAATTI, jolla todistetaan viennissä, ettei luonnonmukaisten eläintuotteiden tuotannossa ole käytetty antibiootteja 
            
            
            
                     
                        1.Asiakirjan numero: 
                     
                  
                  
                     
                        2.(valitaan soveltuva)
                     
                     
                        ·Toimija
                     
                     
                        ·Toimijaryhmä
                     
                  
               
                     
                        3.Toimijan tai toimijaryhmän nimi ja osoite:
                     
                  
                  
                     
                        4.Toimijan tai toimijaryhmän toimivaltaisen viranomaisen tai tapauksen mukaan valvontaviranomaisen tai tarkastuslaitoksen nimi ja osoite sekä valvontaviranomaisen tai tarkastuslaitoksen tunnusnumero:
                     
                  
               
                     
                        5.Asetuksen (EU) 2018/848 liitteen VI mukaisen toimijalle tai toimijaryhmälle mainitun asetuksen 35 artiklan nojalla myönnetyn sertifikaatin numero:
                     
                  
               
                     
                        Tämä sertifikaatti on myönnetty todisteeksi siitä, että toimija tai toimijaryhmä (valitaan soveltuva) on tuottanut seuraavat luonnonmukaiset eläintuotteet ilman antibiootteja:
                     
                     
                        1.………………….
                     
                     
                        2.………………….
                     
                     
                        3.………………….
                     
                     
                  
               
                     
                        6.Päivämäärä, paikka:
                     
                     
                     
                        Nimi ja allekirjoitus toimivaltaisen viranomaisen tai tapauksen mukaan valvontaviranomaisen tai tarkastuslaitoksen puolesta:
                     
                     
                  
                  
                     
                        7.Lisäsertifikaatti voimassa ……….[pvm]  – ……….[pvm]